Parlamentul României

Comisia pentru agricultură, silvicultură, industrie alimentară şi servicii  specifice
                               Bucureşti,02.10.2001

                               Nr. 417/XVIII/4

Către,

Comisia pentru administraţie publică,

amenajarea teritoriului şi echilibru ecologic

AVIZ

asupra proiectului de Lege pentru aprobarea 

Ordonanţei Guvernului nr.13/2001 privind înfiinţarea, 

organizarea şi funcţionarea serviciilor comunitare pentru cadastru şi agricultură


În conformitate cu prevederile art. 86 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.13/2001 privind înfiinţarea, organizarea şi funcţionarea serviciilor comunitare pentru cadastru şi agricultură, transmis cu adresa nr. 517 din 24 septembrie 2001.

În urma dezbaterilor asupra proiectului de lege sus menţionat, în şedinţa din 2 octombrie 2001, membrii Comisiei au hotărât – cu majoritate de voturi - ca acesta să fie avizat favorabil cu următoarele amendamente:

1. Art.4 (1) Serviciile comunitare pentru cadastru şi agricultură vor fi încadrate cu personal specializat – inginer geodez, subinginer cadastru, tehnicieni topografi, ingineri, subingineri şi tehicieni agronomi, horticoli, zootehnişti, silvici, medici veterinari, operatori însămânţări artificiale şi alţi specialişti după caz.

2. Art.5 (1) Consiliile locale ale comunelor, oraşelor şi municipiilor pot înfiinţa societăţi comerciale pentru preluarea şi valorificarea produselor agroalimentare de la producătorii individuali, de la exploataţiile agricole asociative şi de la exploataţiile familiale. Asemenea societăţi comerciale se pot înfiinţa şi prin asocierea între mai multe consilii locale.

                                                    Amendamente Comisie.


Prezenta propunere legislativă face parte din categoria legilor ordinare.

